Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), tretjega odstavka 22.a člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24, 48/24 -odl. US in 95/24 - ZSTSPJS), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 in 99/24), Pravilnika o merilih za ugotavljanje delovne uspešnosti direktorjev z delovnega področja Ministrstva za solidarno prihodnost (Uradni list RS, št. 130/23 in 95/24 – ZSTSPJS) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne 24. aprila 2025 sprejel

**SKLEP**

**o določitvi dela plače za redno delovno uspešnost**

**direktorja Stanovanjskega sklada Mestne občine Nova Gorica za leto 2024**

1.

Direktorju Stanovanjskega sklada Mestne občine Nova Gorica se za leto 2024 določi del plače za redno delovno uspešnost v višini 1.778,66 EUR bruto.

Redna delovna uspešnost se skladno s Pravilnikom o merilih za ugotavljanje delovne uspešnosti direktorjev z delovnega področja Ministrstva za solidarno prihodnost ovrednoti v skupni višini 60 točk.

2.

Za plačilo redne delovne uspešnosti se nameni 5 % letnih sredstev za osnovno plačo direktorja.

3.

Direktorju se del plače za redno delovno uspešnost za leto 2024 izplača v letu 2025.

4.

Ta sklep velja takoj.

Številka: 410-5/2023-72

Nova Gorica, dne 24. aprila 2025

Samo Turel

ŽUPAN